མ་མོ།  ། གཏོར་མ་ཡང་ཅི་འབྱོར་བ་ཡིན་མོད་ཀྱི།  གསུམ་མམ་བཞི་ལས་མི་ཉུང་བར་བཤམ་མོ།  ། གསུམ་པ་བུམ་པ་མཛེས་པ་དྲི་མ་མེད་པ།  མགུལ་ཆིངས་རས་སྔོན་པོས་དཀྲི།  ཁ་རྒྱན་དང་།  ནང་དུ་སྨན་ལྔ།  འབྲུ་ལྔ།  རིན་པོ་ཆེ་ལྔ།  སྙིང་པོ་ལྔ།  དྲི་ལྔ་བཅུག་པ་བཤམ་མོ།  ། བཞི་པ་སྡིག་པ་སྦྱང་བའི་རྟེན་ནི༑ ལྷོ་ཕྱོགས་སུ་ཁྲུ་གང་བ་ལ་པདྨ་དཀར་པོའི་སྟེང་དུ་འཁོར་ལོ་སྔོན་པོ་བྱ།  གོང་རས་ལ་སོགས་པ་མཛེས་ཚོན་གྱིས་མཎྜལ་བྲིས་ལ།  དེའི་སྟེང་དུ་རོའམ།  རུས་པའམ༑ གཟུགས་སམ།  གོས་སམ།  རུས་པ་ལས་བྱས་པའི་སཱཙྪའམ།  མིང་བྱང་བཞག་པར་བྱའོ། ། དེ་ནས་ཕྱིམ་རེད་ལ་སོགས་པའི་དུས་སུ་གོང་དུ་བསྟན་པ་ལྟར་བདག་གི་རྣལ་འབྱོར་རྫོགས་པར་བྱས་ལ།  དེ་ནས་རྟེན་བསྐྱེད།  དགུག་གཞུག་བྱས་ཏེ།  དེ་ལ་བཞི།  བགེགས་སྦྱང་བ་དང་།  རྟེན་བསྐྱེད་པ་དང་།  རྟེན་དགུག་པ་དང་༑ སྡིག་པ་དྲལ་བའོ།  ། དང་པོ་ནི་འདི་ལ་ཁ་ཅིག་བགེགས་འབྲལ་ཞེས་ཟེར་ནས༑ ཚེ་འདས་ཀྱི་རྣམ་ཤེས་བགེགས་ཀྱིས་ཚགས་བྱས་པ་དེ་དང་འབྲེལ་བར་བྱེད་པ་ཡིན་ཟེར་བ་དེ་ནི་མིན་ཏེ།  བགེགས་ཀྱིས་རྣམ་ཤེས་གང་ན་གནས་མི་ཤེས་པའི་ཕྱིར་རོ།  ། འོ་ན་ཅིའི་ཕྱིར་ཞེ་ན།  སྤྱིར་བགེགས་ནི་གསུམ་སྟེ།  དྲི་ཟ་འཆི་ཀ་མའི་ཡིད་ལ་ཉེ་བར་རྒྱུག་པ་ཞེས་བྱ་བ་དང་།  འཆི་ཀ་མའི་དྲུང་དུ་བསྙེན་ཏེ་ཚེ་འདས་པའི་གཟུགས་བཟུང་ནས་གསོན་པོ་རྣམས་ལ་གནོད་པ་བྱེད་པ་ཡོད་པས།  གསོན་པོ་རྣམས་ལ་ཕན་གདགས་པའི་ཕྱིར།  ཚར་གཅད་པའི་ཕྱིར་དང་།  གཉིས་པ་ནི་ལྷན་ཅིག་སྐྱེས་པའི་འདྲེ་ཞེས་བྱ་བ་སྟོབས་སྐྱེ་སྟེ།  ལྷན་ཅིག་སྐྱེས་པའི་ལྷ་ཞེས་བྱ་བ་སྟོབས་ཆུང་བས།  ཚེ་འདས་དེའི་གཟུགས་བཟུང་ནས་གནས་པའི་འདྲེ་དེས་ཤིན་ཏུ་འཚེ་སྟེ།  གསོན་པོ་དག་ལ་གནོད་པས།  གསོན་པོ་དང་ལྷན་ཅིག་སྐྱེས་པའི་ལྷ་གཉིས་ཀ་ལ་ཕན་གདགས་པའི་ཕྱིར།  འདྲེ་དེ་ཚར་བཅད་དོ།  ། དེ་གཉིས་ནི་འཆི་བར་འགྱུར་བ་ལུང་བསྟན་པའི་མདོ་ལས་བཤད་དོ།  ། གསུམ་པ་ནི།  ཚེ་འདས་པ་ཉིད་ལ་བར་དོར་སྐྱེ་བ་བླང་ཀྱང་རུང་སྟེ།  ལས་ཀྱི་དབང་གིས་བགེགས་གནོད་པར་སྲིད་པས།  དེ་ལ་ཡང་ཕན་གདགས་པའི་ཕྱིར།  དྲག་པོའི་སྦྱིན་སྲེག་གི་བར་གྱིས་བྱ་བ་སྟེ།  སྦྱོང་རྒྱུད་ཚེ་དཔག་མེད་ཀྱི་སྐབས་ནས་བཤད་པ༑ དེ་ནས་དེ་ཡི་སྡིག་འཇོམས་ལུས།  ། བགེགས་དང་བྲལ་ཏེ་ཅི་བདེ་བར། །  མཐོ་རིས་འཇིག་རྟེན་མི་ཡི་ནང་།  ཁམས་གསུམ་པར་ནི་ཅི་བདེར་སྤྱོད།  ། ཅེས་པས་སོ། ། དེ་ནས་དགོས་པ་གསུམ་ཡོད་པས་ཚར་བཅད་དོ།  ། དེའི་ཆོ་ག་ནི་སྔོན་ལ་བྱས་ཀྱང་བཏུབ།  སྡིག་པ་དྲལ་ནས་བྱས་ཀྱང་བཏུབ་སྟེ།  དང་པོ་ཞི་བས་སྦྱང་བ་ལ་གཏོར་མ་ལན་གསུམ་སྦྱིན་པས་སྦྱང་།  དེ་ནས་ཞི་དྲག་ཕྱེད་མས་སྦྱང་བ།  ཆང་བུ་ཏིང་ལོ་མར་མེ་སྦྱིན་ཞིང་ཁྲོ་བོའི་སྔགས་བཟླས་ཏེ་སྦྱང་།  དེ་ནས་གུ་གུལ་གྱི་དུད་པ་དང་།  ཡུངས་དཀར་གྱིས་བྲབ་ཅིང་ཁྲོ་བོའི་བསྟོད་པ་དབྱངས་དང་བཅས་པའམ།  དབྱངས་མེད་ཀྱང་རུང་སྟེ།  ཁྲོ་བོའི་སྔགས་མང་པོ་བཟླས་ཤིང་དྲག་པོས་སྦྱང་བ་ཡུན་རིང་དུ་བྱའོ།  ། བགེགས་སྦྱང་བའོ།  ། དེ་ནས་རྟེན་མིང་བྱང་ལ་སོགས་པ་དེ།  ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ།  ཞེས་པས་སྟོང་པར་སྦྱང་༑ ཚེ་འདས་ཀྱི་མིང་གི་ཡེ་གེ་དང་པོའམ།  ནྲྀ་ལས་ཚེ་འདས་དེར་བསྐྱེད།  དེ་ལ་ཡི་དམ་གྱི་ལྷ་ཡོད་ན་དེ་བསྐྱེད་དོ།  ། དེ་ནས་དགུག་པ་ནི།  ཁམས་གསུམ་རྣམ་རྒྱལ་གྱི་ཕྱག་རྒྱ་བཅས་ལ།  བདག་གི་སྙིང་གའི་ཧཱུྃ་གི་འོད་དང་།  ཚེ་འདས་ཀྱི་སྙིང་གའི་ཧཱུྃ་ངམ།  ནྲྀ་ལས་འོད་འཕྲོས་ཏེ།  ཁམས་གསུམ་ནས་རྣམ་ཤེས་བཀུག་པར་བསམ་ཞིང་བདེན་པར་བརྗོད་པར་བྱའོ། ། སངས་རྒྱས་ཀྱི་བདེན་པ་དང་།  ཆོས་ཀྱི་བདེན་པ་དང་།  དགེ་འདུན་གྱི་བདེན་པ་དང་།  གསང་སྔགས་དང་རིགས་སྔགས་ཀྱི་ཁྲོ་བོ་རྣམས་ཀྱི་བདེན་པ་དང་།  གཟུངས་སྔགས་ཀྱི་ཁྲོ་མོ་རྣམས་ཀྱི་བདེན་པ་དང་།  བཅོམ་ལྡན་འདས་ངན་སོང་ཐམས་ཅད་ཡོངས་སུ་སྦྱོང་བ་གཟི་བརྗིད་ཀྱི་རྒྱལ་པོ་ཀུན་རིག་རྣམ་པར་སྣང་མཛད་འཁོར་དང་བཅས་པའི་བཀའ་བདེན་པ་དང་།  བདེན་པ་ཆེན་པོའི་བྱིན་གྱིས་བརླབས་ཀྱིས།  ཚེ་འདས་པ་ཆེ་གེ་མོ་ཞེས་བྱ་བ་ཁམས་གསུམ་སྐྱེ་གནས་བཞི་གང་ན་གནས་ཀྱང་སྐད་ཅིག་ལ་འདིར་མཆིས་པར་གྱུར་ཅིགཨོཾ་ཊཀྐི་ཧཱུྃ་ཛཿཞེས་བརྗོད།  ཡང་།  ཨོཾ་ཤོ་དྷ་ནི་ཤོ་དྷ་ནི་སརྦ་པཱ་པཾ་ཨ་པཱ་ན་ཡེ་སྭཱ་ཧཱ་།  ཞེས་བྱ་བའམ།  སྲིད་པ་བར་མའམ།  འགྲོ་བ་རིགས་དྲུག་གང་དུ་སྐྱེས་ཀྱང་གང་ན་གནས་པ་ནས་བཀུག་ལ་རྟེན་ལ་བསྟིམ་པར་བྱའོ། །  དེ་ནས་བཞི་པ་སྡིག་པ་དྲལ་བ་ནི།  རྡོ་རྗེ་བསྡམས་པ་ལས་གུང་མོ་གཉིས་མཉམ་ལ་མཐའ་མ་བཞི་རྩེ་སྤྲད་པ་མཉེ་ཞིང་།  ཨོཾ་སརྦ་བིཏ་སརྦ་པཱ་པཾ་བི་ཤོ་དྷ་ནི་ཧཱུྃ་ཕཊ་སྭཱ་ཧཱ།  ཨོཾ་སརྦ་བིཏ་ཏྲ་ཐ།  ཨོཾ་བཛྲ་པཱ་ཎི་བི་སྥོ་ར་ཡ་སརྦ་ཨ་པཱ་ཡ།  བནྡྷ་ནི་པྲ་མོ་ཀྵ་ཡ་སརྦ་ཨ་པ་ཡ་ག་ཏེ་བྷྱཿསརྦ་ས་ཏྭ་སརྦ་ཏ་ཐཱ་ག་ཏ།  བཛྲ་ས་མ་ཡ་ཏྲ་ཐ།  ཞེས་བྱ་བས་སྡིག་པ་སྦྱངས་ལ།  རྡོ་རྗེ་བསྡམས་པ་སྙིང་གར་བཅས་ལ།  ཨོཾ་བཛྲ་བནྡྷ་ཏྲ་ཐ༑ ཞེས་པས་སྡིག་པ་དྲལ་ནས།  རྡོ་རྗེ་ཁུ་ཚུར་གྱིས་སྤྱི་བོ་ལ་སོགས་པར་གཏུག་པར་བསམས་ལ།  ཨོཾ་སརྦ་བིཏ་བཛྲ་ཨ་དྷི་ཏིཥྛཱ་ཛྙཱ་ན་ས་མ་ཡེ་ཧཱུྃ།  ཞེས་བྱ་བས་རྣམ་པར་ཤེས་པ་ཨ་དཀར་པོ་དྲི་མ་མེད་པར་བསམས་ལ་བྱིན་གྱིས་བརླབ་བོ། །  དེ་ནས་ཕྱིར་བཟློག་གིས་སྡིག་པ་སྦྱང་བར་བྱ་སྟེ།  བྱེ་མའམ་ཡུངས་དཀར་གྱིས་རྟེན་ལ་བྲབ་ཅིང་།  རྩ་བའི་རིག་པ་ཅི་ནུས་པ་བཟླས་པའི་རྗེས་ལ།  ཤཱཀ་ཐུབ་ནས་འབྱུང་བའི་བརྡེག་པའི་སྔགས་བརྗོད་ཅིང་བྲབ་སྟེ།  ཨོཾ་སརྦ་པཱ་པཾ་ད་ཧ་ན་བཛྲ་ཧཱུྃ་ཕཊ༑ ཨོཾ་སརྦ་པཱ་པཾ་བི་ཤོ་ངྷ་ནི་བཛྲ་ཧཱུྃ་ཕཊ།  ཨོཾ་སརྦ་ཀརྨ་ཨཱ་བ་ར་ཎ་བྷསྨི་ཀུ་རུ་ཧཱུྃ་ཕཊ།  ཨོཾ་བྲུཾ་བི་ནཱ་ཤ་ཡ་ཨཱ་ཝ་ར་ཎཱ་ཎི་ཧཱུྃ་ཕཊ།  ཨོཾ་དྲུཾ་བི་ཤོ་ངྷ་ཡ་ཨཱ་ཝ་ར་ཎཱ་ཎི་ཧཱུྃ་ཕཊ།  ཨོཾ་བཛྲ་ཛྭ་ལ་ཛྭ་ལ།  ངྷ་ཀ་ངྷ་ཀ་ཧ་ན་ཧ་ན་ཨཱ་ཝ་ར་ཎཱ་ཎི་ཧཱུྃ་ཕཊ།  ཨོཾ་སྲུཾ་ས་ར་ས་ར་པྲ་ས་ར་པྲ་ས་ར་སརྦ་ཨཱ་ཝ་ར་ཎཱ་ཎི་ཧཱུྃ་ཕཊ།  ཨོཾ་ཧཱུྃ་ཧ་ར་ཧ་ར་སརྦ་ཨཱ་ཝ་ར་ཎཱ་ཎི་ཧཱུྃ་ཕཊ།  ཨོཾ་ཧཱུྃ་ཕཊ་སརྦ་ཨཱ་ཝ་ར་ཎཱ་ཎི་བི་སྥོ་ཊ་ཡ་ཧཱུྃ་ཕཊ།  ཨོཾ་བྷྲི་ཏ་བྷྲི་ཏ་སརྦ་ཨཱ་ཝ་ར་ཎཱ་ཎི་ཧཱུྃ་ཕཊ།  ཨོཾ་ཏྲ་ཊ་ཏྲ་ཊ་སརྦ་ཨཱ་ཝ་ར་ཎཱ་ཎི་ཧཱུྃ་ཕཊ།  ཨོཾ་ཚིནྡྷ་ཚིནྡྷ་སརྦ་ཨཱ་ཝ་ར་ཎཱ་ཎི་ཧཱུྃ་ཕཊ།  ཨོཾ་ད་ཧ་ད་ཧ་སརྦ་ན་ར་ཀ་ག་ཏེ་ཧེ་ཏུན་ཧཱུྃ་ཕཊ།  ཨོཾ་པ་ཙ་པ་ཙ་སརྦ་པྲེ་ཏ་ཀ་ག་ཏེ་ཧེ་ཏུན་ཧཱུྃ་ཕཊ།  ཨོཾ་མ་ཐ་མ་ཐ་སརྦ་ཏིར་ཡ་ཀ་ག་ཏེ་ཧེ་ཏུན་ཧཱུྃ་ཕཊ།  ཨོཾ་ན་མོ་བྷ་ག་ཝ་ཏི།  སརྦ་དུརྒ་ཏི་པ་རི་ཤོ་ངྷ་ནི་རཱ་ཛཱ་ཡ།  ཏ་ཐཱ་ག་ཏཱ་ཡ།  ཨརྷ་ཏེ་སཾ་མྱཀྶཾ་བུངྔྷཱ་ཡ།  ཏཏྱ་ཐཱ།  ཨོཾ་ཤོ་ངྷ་ནི་ཤོ་ངྷ་ནི་སརྦ་པཱ་པཾ་བི་ཤོ་ངྷ་ནི༑ ཤུངྔྷེ་བི་ཤུངྔྷེ།  སརྦ་ཀརྨ་ཨཱ་ཝ་ར་ཎ་བི་ཤོ་ངྷ་ནི་སྭཱ་ཧཱ།  ཞེས་པ་དང་།  གཞན་ཡང་རིག་སྔགས་མཐུ་དང་གཟི་བརྗིད་ཆེན་པོ་གཞན་ཡང་བཟླས་ཤིང་རྟེན་ལ་བྲབ་ཅིང་།  དེ་ནས་ཁྲུས་བྱས་ཏེ།  བཟླས་པ་བྱ་བའི་བུམ་པའི་ཆུས་ལུགས་མ་རས་བྲིས་ལ་སོགས་པ་ལ་མེ་ལོང་བསྟན་ལ།  ཇི་ལྟར་བལྟམས་པ་ཙམ་གྱིས་ནི།  ། ལྷ་རྣམས་ཀྱིས་ནི་ཁྲུས་གསོལ་ལྟར།  ། ལྷ་ཡི་ཆུ་ནི་དག་པ་ཡིས།  ། དེ་བཞིན་བདག་གིས་སྐུ་ཁྲུས་གསོལ། ། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུྃ།  ཞེས་བརྗོད་ཅིང་བཀྲུས་ལ་བུམ་པར་བླུག་གོ། དེ་ནས་བུམ་པ་ཐོགས་ལ།  ནུབ་གོང་མ་རྣམས་ལ་ནི་མེ་ལོང་ལ་གཟུགས་བརྙན་ཤར་བ་ལ་བཀྲུ།  ནུབ་ཐ་མ་ལ་ནི་མིང་བྱང་ལ་སོགས་པའི་རྟེན་དངོས་སུ་བཀྲུ་ཞིང་།  དབྱངས་དང་བཅས་པའམ།  དབྱངས་མེད་ཀྱང་རུང་སྟེ།  འདི་ནི་སྦྱིན་པའི་རང་བཞིན་ཆུ།  ། སེར་སྣའི་དྲི་མ་སྦྱོང་མཛད་ཅིང་། ། གཏོང་བ་དྲི་ཡིས་ལེགས་བསྒོས་ཆུ།  ཁྲུས་ལེགས་མཛད་ཀྱིས་ཁྲུས་བྱའོ༑ ༑ ཞེས་བྱ་བ་དང་།  ཨོཾ་ན་མོ་བྷ་ག་ཝ་ཏེ།  སརྦ་དུརྒ་ཏི་པ་རི་ཤོ་ངྷ་ནི་རཱ་ཛཱ་ཡ༑ ཏ་ཐཱ་ག་ཏཱ་ཡ།  ཨརྷ་ཏེ་སམྱཀྶཾ་བུངྔྷཱ་ཡ།  ཏདྱ་ཐཱ།  ཨོཾ་ཤོ་ངྷ་ནི་ཤོ་ངྷ་ནི།  སརྦ་པཱ་པཾ་བི་ཤོ་ངྷ་ནི།  ཤུངྔྷེ་བི་ཤུངྔྷེ་སརྦ་ཀརྨ་ཨཱ་ཝ་ར་ཎ་བི་ཤོ་ངྷ་ནི་སྭཱ་ཧཱ།  ཞེས་བཟླས་ཤིང་བཀྲུའོ།  ། དེ་ནས་དེ་བཞིན་དུ་ཚིགས་སུ་བཅད་པ་རེ་རེའི་རྗེས་སུ་སྔགས་རེ་བཟླས་ཏེ་བཀྲུ་ཞིང་འདི་ནི་ཚུལ་ཁྲིམས་རང་བཞིན་ཆུ།  ཁྲིམས་འཆལ་དྲི་མ་སྦྱོང་མཛད་ཅིང་།  ། ཚུལ་ཁྲིམས་དྲི་ཡིས་ལེགས་བསྒོས་ཆུ།  ཁྲུས་ལེགས་མཛད་ཀྱིས་སྐུ་ཁྲུས་གསོལ།  ། འདི་ནི་བཟོད་པའི་རང་བཞིན་ཆུ།  ཁོང་ཁྲོའི་དྲི་མ་སྦྱོང་མཛད་ཅིང་༑ ༑ བཟོད་པ་དྲི་ཡིས་ལེགས་བསྒོས་ཆུ།  ཁྲུས་ལེགས་མཛད་ཀྱིས་སྐུ་ཁྲུས་གསོལ༑ ༑ འདི་ནི་བརྩོན་འགྲུས་རང་བཞིན་ཆུ།  ། ལེ་ལོའི་དྲི་མ་སྦྱོང་མཛད་ཅིང་། །  བརྩོན་འགྲུས་དྲི་ཡིས་ལེགས་བསྒོས་ཆུ།  ཁྲུས་ལེགས་མཛད་ཀྱིས་སྐུ་ཁྲུས་གསོལ༑ ༑ འདི་ནི་བསམ་གཏན་རང་བཞིན་ཆུ།  ། རྣམ་གཡེང་དྲི་མ་སྦྱོང་མཛད་ཅིང་༑ ༑ བསམ་གཏན་དྲི་ཡིས་ལེགས་བསྒོས་ཆུ།  ཁྲུས་ལེགས་མཛད་ཀྱིས་སྐུ་ཁྲུས་གསོལ།  ། འདི་ནི་ཤེས་རབ་རང་བཞིན་ཆུ།  ། ཤེས་འཆལ་དྲི་མ་སྦྱོང་མཛད་ཅིང་༑ ༑ ཤེས་རབ་དྲི་ཡིས་ལེགས་བསྒོས་ཆུ།  ཁྲུས་ལེགས་མཛད་ཀྱིས་སྐུ་ཁྲུས་གསོལ༑ ༑ ཆུ་བོ་དྲུག་གིས་ཁྲུས་བྱས་པས།  ། བག་ཆགས་རྣམ་དྲུག་སྦྱངས་ནས་ན༑ ༑ གང་ལ་ཉེས་པ་མི་མངའ་ཞིང་།  ཁྲུས་ལེགས་མཛད་ལ་ཕྱག་འཚལ་འདུད། །  དྲི་ཆུ་དྲུག་གི་ཁྲུས་བྱས་པས།  ། དྲི་མ་རྣམ་དྲུག་སྦྱོང་མཛད་པ།  ། རྒྱ་ཆེན་ཡོན་ཏན་དྲུག་དང་ལྡན།  ཁྲུས་ལེགས་མཛད་ལ་ཉེས་མི་མངའ།  ། དྲི་མ་རྣམ་དྲུག་དག་པ་ཡི༑ ༑ ཡོན་ཏན་ཐམས་ཅད་དང་ལྡན་པ། ། སངས་རྒྱས་ཐམས་ཅད་མཆོད་དོན་དུ། །  དད་པས་བདག་གིས་ཁྲུས་བགྱིའོ། ། ཞེས་བྱ་བའི་ཚིགས་བཅད་རེ་དང་སྔགས་རེ་སྤེལ་ལ་བཀྲུའོ།  ། བཀྲ་ཤིས་ཀྱི་ཚིགས་སུ་བཅད་པའང་ཅི་ཤེས་པ་བརྗོད་ཅིང་བཀྲུ་སྟེ༑  ལོགས་ཤིག་ཏུ་བརྗོད་པར་བྱའོ།  ། ཡང་ཉོན་མོངས་པའི་དུག་དང་ཉོན་མོངས་པ་ལས་སྐྱེས་པའི་འབྱུང་བའི་དུག་ཀྱང་སྔགས་དང་བཅས་པས་བཀྲུ་སྟེ།  འདོད་ཆགས་ཞེ་སྡང་གཏི་མུག་གསུམ།  ། འདི་དག་འཇིག་རྟེན་དུག་ཡིན་ཏེ།  ། སངས་རྒྱས་བཅོམ་ལྡན་དུག་མི་མངའ།  ། སངས་རྒྱས་བདེན་པས་དུག་བཅོམ་མོ།  ། འདོད་ཆགས་ཞེ་སྡང་གཏི་མུག་གསུམ།  ། འདི་དག་འཇིག་རྟེན་དུག་ཡིན་ཏེ།  ། བཅོམ་ལྡན་དམ་ཆོས་དུག་མི་མངའ།  ། དམ་ཆོས་བདེན་པས་དུག་བཅོམ་མོ།  ། འདོད་ཆགས་ཞེ་སྡང་གཏི་མུག་གསུམ།  ། འདི་དག་འཇིག་རྟེན་དུག་ཡིན་ཏེ།  ། འཕགས་པའི་དགེ་འདུན་དུག་མི་མངའ།  ། དགེ་འདུན་བདེན་པས་དུག་བཅོམ་མོ།  ། ས་འདི་དུག་གི་ཕ་ཡིན་ཏེ།  ། ས་འདི་དུག་གི་མ་ཡང་ཡིན།  ། བདེན་པའི་བདེན་ཚིག་འདི་དག་གིས།  ། དུག་གསུམ་ས་ཡི་ནང་དུ་སོང་།  ། ཆུ་འདི་དུག་གི་ཕ་ཡིན་ཏེ།  ། ཆུ་འདི་དུག་གི་མ་ཡང་ཡིན། ། བདེན་པའི་བདེན་ཚིག་འདི་དག་གིས།  ། དུག་གསུམ་ཆུ་ཡི་ནང་དུ་སོང་།  ། མེ་འདི་དུག་གི་ཕ་ཡིན་ཏེ།  ། མེ་འདི་དུག་གི་མ་ཡང་ཡིན།  ། བདེན་པའི་བདེན་ཚིག་འདི་དག་གིས།  ། དུག་གསུམ་མེ་ཡི་ནང་དུ་སོང་།  ། རླུང་འདི་དུག་གི་ཕ་ཡིན་ཏེ།  ། རླུང་འདི་དུག་གི་མ་ཡང་ཡིན།  ། བདེན་པའི་བདེན་ཚིག་འདི་དག་གིས༑ ༑ དུག་གསུམ་རླུང་གི་ནང་དུ་སོང་།  ། ཞེས་པས་ཀྱང་བཀྲུས་ལ།  དེ་ནས་བུ་ལ་སོགས་པའི་ལག་ཏུ་མཚན་བྱང་འཛིན་དུ་བཅུག་ལ།  ཡིད་ཀྱིས་ཚེ་འདས་པ་དེས་ཕྱག་བྱེད་ཅིང་།  འོག་ནས་འབྱུང་བའི་ཚིགས་བཅད་རྣམས་ངག་ཏུ་བཟླས་པས་སྐྱབས་འགྲོ་བྱེད་པར་བསམ་ཞིང་།  བདག་གིས་དབྱངས་དང་བཅས་པས་བརྗོད་པ།  གཙོ་བོ་རྒྱལ་བ་འགྲོ་བའི་མགོན།  ། འགྲོ་བ་སྐྱོབ་པའི་ཞེས་པ་ནས།  འཇིགས་པ་མྱུར་དུ་བསལ་དུ་གསོལ།  ། ཞེས་པའི་བར།  སེམས་ཐག་པ་ནས་དཀོན་མཆོག་གསུམ་ལ་སྐྱབས་སུ་འགྲོ་ཞིང་།  ཉེ་བའི་སྲས་བརྒྱད་ལ་གསོལ་བ་གདབ་པར་བྱའོ།  ། དེ་ནས་སེམས་བསྐྱེད་པ་གཙོ་བོར་གྱུར་པའི་རྒྱུན་བཤགས་བྱ་སྟེ༑ རྗེས་ཟློས་བྱེད་པར་བསམ་ཞིང་།  དབང་མེད་བདག་གིས་མི་དགེ་བགྱིས་པ་དང་༑ ༑ ཞེས་པ་ནས།  ཁྱད་འཕགས་གནས་ལའང་བདག་ཉིད་གནས་པར་བགྱི། །  ཞེས་པའི་བར་བརྗོད་པར་བྱའོ།  ། ད་ནི་དབང་བསྐུར་བ་བརྗོད་པར་བྱ་སྟེ།  དེ་ཡང་རྒྱུད་ལས།  མོས་པ་བརྟན་དང་བཅས་ནས་དམ་བཅས་ནས།  ། སརྦ་བིཏ་ཀྱིས་ཇི་ལྟར་དབངབསྐུར་ཏེ།  ། ཞེས་འབྱུང་བས་ན།  དེའང་འདི་ལྟར་བྱ་སྟེ།  སྤྱི་བོར་རྡོ་རྗེ་འཛིན་པས།  རྩ་རིག་གི་རྗེས་ལ།  ཨོཾ་སརྦ་བིཏ་སརྦ་ཨཱ་ཝ་ར་ཎ་བི་ཤོ་ངྷ་ཡ་ཧ་ན་ཧཱུྃ་ཕཊ༑ ཨོཾ་སརྦ་བིད་ཧཱུ